**Om Puri** (født 18. oktober 1950 i Ambala i det som nå er Haryana i India, død 6. januar 2017 i Mumbai) var en indisk skuespiller.

Liv og virke
------------

### Bakgrunn

Om Puri kom fra en punjabi familie. Hans far arbeidet i jernbanen og i den indiske hær. Ettersom han ikke hadde noen fødselsattest og offisielle nedtegnelser manglet, er det en usikkerhet vedrørende når (dato, år) han ble født, men moren fortalte ham at han ble født to dager etter hindu-festivalen Dussehra. Da han begynte på skolen valgte hans onkel 9. mars 1950 som hans offisielle fødselsdag, men da han selv som voksen flyttet til Bombay slo han opp når Dussehra ble feiret i 1950, og derfra fermkom fødselsdatoen 18. oktober.

Puri studerte teater fra 1973 ved National School of Drama. Naseeruddin Shah var en medstudent, og oppfordret Puri til å bli med ham til Film and Television Institute of India i Pune.

### Skuespiller

Om Puri debuterte på film i 1976 i *Ghashiram Kotwal*. I løpet av sin karriere spilte han i såvel Bollywood-filmer som innen pakistansk, britisk og amerikansk filmindustri, og ikke minst i *art-film.*

Han er best kjent for sine roller i filmer som *Aakrosh* (1980), *Arohan* (1982) og fjernsynsfilmer som *Sadgati* (1981) og *Tamas* (1987), og dessuten lettere sjanger i roller i *Jaane Bhi Do Yaaro* (1983), *Chachi 420* (1997) og *Actor In Law* (2017). Han samarbeidet meget med regissørene Shyam Benegal og Govind Nihalani.

Han hadde også viktige roller i kommersielle filmer på hindi, særlig minneverdige i *Drohkaal*, *In Custody*, *Narsimha*, *Ghayal*, *Mrityudand*, *Aastha*, *Hey Ram*, *Pyar Toh Hona Hi Tha*, *Farz*, *Gadar*, *Lakshya*, *Dev* (2004), *Rang De Basanti*, *Yuva*, *Singh Is Kinng*, *Mere Baap Pehle Aap*, *Billu*, *Kyunki*, *Lakshya*, *Dabang*, *Bhaji In Problem*, *Khap*, *Bajrangi Bhaijaan*, *Ghayal Once Again*.

Han mottok den indiske utmerkelsen Padma Shri for sitt virke i 1990.[] Han ble nominert til prisen BAFTA Film Award (beste hovedrolle) for sin rolle som George Khan i East is East i 2000. Han regnes ved siden av Shah, Shabana Azmi, Kulbhushan Kharbanda og Smita Patil til den gruppe skuespillere som tilregnes *New Indian Cinema* i 1970- og 1980-årene, og som forstod seg selv mer som skuespillere enn som filmstjerner, og helst engasjerte seg i kunstnerisk ambisiøse filmprosjekter.[]

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Om-Puri, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. 1 2   Autorités BnF, BNF-ID 142179771[Hentet fra Wikidata]
4. 1 2   filmportal.de, Filmportal-ID df5efda1f6d6444d936377ef82ef9559, besøkt 9. oktober 2017[Hentet fra Wikidata]
5. ↑   Find a Grave, Find a Grave 174917718, besøkt 9. oktober 2017[Hentet fra Wikidata]
6. 1 2  «Om Puri: Veteran Indian actor dies aged 66» **(engelska)**. BBC. 6. januar 2017. Besøkt 6. januar 2017.
7. ↑  «Rediff On The Net, Movies:An interview with Om Puri». *rediff.com*.
8. ↑  Puri, Nandita (2009). *Om Puri: Unlikely Hero*. Roli Books. ISBN 9351940756.
9. ↑  «NSD Graduates» (PDF). National School of Drama. Besøkt 6. januar 2016.
10. ↑  «He was too quiet, reserved for an acting student: FTII batchmates remember Om Puri». *The Indian Express*. 7. januar 2017. Besøkt 7. januar 2017.
11. ↑  Gulzar, Saibal Chatterjee (2003). *Encyclopaedia of Hindi Cinema*. Publisher Popular Prakashan. s. 606. ISBN 8179910660. Besøkt 6. januar 2016.

Eksterne lenker
---------------

* (en) Om Puri – kategori av bilder, video eller lyd på Commons Rediger på Wikidata
* (en) Om Puri på Internet Movie Database Rediger på Wikidata

* (sv) Om Puri i Svensk Filmdatabas Rediger på Wikidata

* (da) Om Puri på Filmdatabasen Rediger på Wikidata

* (da) Om Puri på Scope Rediger på Wikidata

* (fr) Om Puri på Allociné Rediger på Wikidata

* (en) Om Puri på AllMovie Rediger på Wikidata

* (en) Om Puri hos The Movie Database Rediger på Wikidata
* A fair treatment meted out to me, says Om Puri

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** ICCU **·** MusicBrainz
 |